***Приложение XI***

КРИТЕРИИ И МЕТОДОЛОГИЯ ЗА ОЦЕНКА НА ПРОЕКТНИ ПРЕДЛОЖЕНИЯ ПО ПРОЦЕДУРА ЧРЕЗ ПОДБОР НА ПРОЕКТИ

„ДОСТЪП НА УЯЗВИМИ ГРУПИ И НЕПЕДАГОГИЧЕСКИ ПЕРСОНАЛ ДО ВИСШЕ ОБРАЗОВАНИЕ“

\* *Забележка: В съответствие с функционалностите на ИСУН за период 2021-2027 във Формуляра за кандидатстване е променена номерация на секция „Бюджет“, секция „План за изпълнение/Дейности по проекта“ и секция „Индикатори.*

**I. ОБЩА ИНФОРМАЦИЯ:**

Оценката на проектните предложения по тази процедура се извършва в съответствие с Глава трета „Предоставяне на безвъзмездна финансова помощ”, Раздел I. „Общи положения“ и Раздел II. „Предоставяне на безвъзмездна финансова помощ чрез подбор“ от Закона за управление на средствата от Европейските фондове при споделено управление (ЗУСЕФСУ), глава втора „Правила за оценяване на проектни предложения“, раздел I „Оценяване на проектни предложения чрез подбор“ от Постановление № 23 на МС от 13.02.2023 г. за определяне на детайлни правила за предоставяне на безвъзмездна финансова помощ по програмите, финансирани от европейските фондове при споделено управление за програмен период 2021 - 2027 г. (ПМС №23/2023 г.) и тази методология.

Съгласно чл. 29, ал. 2 от ЗУСЕФСУ при процедура чрез подбор се извършва:

1. оценяване на всяко проектно предложение, което включва:

а) оценка на административното съответствие и допустимостта;

б) техническа и финансова оценка (ТФО);

2. класиране на одобрените проектни предложения в низходящ ред;

3. определяне на проектни предложения, за които се предоставя финансиране.

Оценката на административното съответствие и допустимостта на проектните предложения се извършва по критериите, посочени в раздел 1 „Критерии за оценка на административното съответствие и допустимостта“ от тази методология, които се отбелязват с „ДА“, „НЕ“ или „Н/П“ (не е приложимо).

Съгласно чл. 34, ал. 1 и ал. 2 от ЗУСЕФСУ респективно чл. 19, ал. 2 и ал. 3 от ПМС № 23/2023 г., въз основа на извършената проверка за административно съответствие и допустимост назначената от ръководителя на управляващия орган Оценителна комисия изготвя списък на проектните предложения, които не се допускат до техническа и финансова оценка. В списъка се посочват и основанията за недопускане. Списъкът се публикува на интернет страницата на съответната програма и в ИСУН, а за недопускането се съобщава на всеки от кандидатите, включени в него по реда на чл. 22, ал. 3 от ЗУСЕФСУ. Когато при описаната проверката се установи липса на документи и/или друга нередовност, комисията изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.

Техническата и финансова оценка на проектните предложения се извършва по критериите, посочени в раздел 2 „Критерии за техническа и финансова оценка“ от тази методология и по реда на чл. 20 от ПМС №23/2023 г., като включва следните групи на оценка:

1. КАЧЕСТВО НА СЪОТВЕТСТВИЕТО;
2. ОЦЕНКА НА ЦЕЛЕВИТЕ ГРУПИ;
3. ЕФИКАСНОСТ И ЕФЕКТИВНОСТ НА ПРОЕКТНОТО ПРЕДЛОЖЕНИЕ;
4. БЮДЖЕТ
5. Финална ТФО след проверка на бюджет

Всяка група на оценка включва между един и повече критерии. Оценката на проектното предложение по всяка една от петте групи на оценка се получава като сума от получения брой точки по съответните критерии. Всяка група на оценка има различна тежест при формиране на общата оценка на проектното предложение. Максималният брой точки, който може да получи едно проектно предложение в ИСУН, е 100 точки.

**За да бъде предложено за финансиране едно проектно предложение, общата крайна оценка, получена на етап техническа и финансова оценка трябва да е равна на или по-голяма от 33 точки.** В случай че две или повече проектни предложения имат еднакви общи крайни точки, проектните предложения ще бъдат подреждани в низходящ ред по следните критерии и в указаната последователност:

* По-висока крайна оценка за група „Ефикасност и ефективност на проектното предложение“;
* По-висока крайна оценка за група „Оценка на целевите групи“;
* По-висока крайна оценка за група „Качество на съответствието“;
* По-висока целева стойност на задължителния индикатор за изпълнение **EECO09** Участници с прогимназиален етап на основното образование или по-ниска степен (ISCED 0-2);

След приключване на оценителен лист 1 се попълва оценителен лист 2 за окончателна ТФО след проверка на бюджета и размера на допустимата „минимална помощ“. Проверката по оценителен лист 2 се извършва по критериите от настоящата методология, които се отбелязват с „ДА“ или „НЕ“ за критерий 1 и с „ДА“, „НЕ“ или „НП“ (неприложимо) по критерий 2. Проектните предложения, получили минимум 33 точки на етап „Техническа и финансова оценка“ (оценителен лист 1) и „ДА“ на критерий 1 от оценителен лист 2 и „ДА“ или „НП“ на критерий 2 от оценителен лист 2, се класират в низходящ ред съобразно получените крайни точки, като за финансиране се предлагат проектите по реда на класирането до достигане на общия размер на бюджета на настоящата операция, определен в т. 8 от Условията за кандидатстване. В случай че бюджетът по един компонент не може бъде усвоен, УО си запазва правото да пренасочи свободния ресурс към другия компонент, за който не достига наличното финансиране.

**Важно!**

По време на техническата и финансова оценка на проектното предложение, Оценителната комисия може да извършва корекции в бюджета на проектно предложение, в случай че при оценката се установи: наличие на недопустими дейности и/или разходи; несъответствие между предвидените дейности и видовете заложени разходи; дублиране на разходи; неспазване на заложените в документите по чл. 26, ал. 1 от ЗУСЕФСУ правила или ограничения по отношение на заложени процентни съотношения/прагове на разходите; несъответствие с правилата за държавните или минималните помощи. В случай че при оценката на проектно предложение се установи, че с финансовата помощ, за която се кандидатства, ще бъде надхвърлен прагът на допустимите държавни или минимални помощи, оценителната комисия намалява служебно размера на безвъзмездната финансова помощ до максимално допустимия размер. Оценителната комисия следва да извърши редукция на бюджета при условията и по реда на чл. 20, ал. 7- 9 от ПМС № 23/2023 г. , както и в случаите, в които разходите са необосновани или планираните стойности не съответстват на определените изисквания и стойността на определените единични разходи и еднократни суми.

* + - 1. **Критерии ЗА ОЦЕНКА НА АДМИНИСТРАТИВНОТО СЪОТВЕТСТВИЕ И ДОПУСТИМОСТ**

|  |  |  |  |
| --- | --- | --- | --- |
| **І: КРИТЕРИИ ЗА ОЦЕНКА НА АДМИНИСТРАТИВНО СЪОТВЕТСТВИЕ** | **ДА** | **НЕ** | **Н/П** |
| 1. Формулярът за кандидатстване е подписан с квалифициран електронен подпис (КЕП) от законния представител на кандидата или оправомощено/упълномощено за целите на подаването на проектното предложение лице.   *Проверката за представляващи на кандидатите се извършва в Регистър БУЛСТАТ или в Търговския регистър и регистъра на юридическите лица с нестопанска цел (ТРРЮЛНЦ).* |  |  |  |
| 1. Заповед/Пълномощно за подаване на проектното предложение (ако е приложимо), прикачена/о в ИСУН.   *Прилага се, в случай че проектното предложение е подадено с КЕП от лице, различно от официалния представител на кандидата.* |  |  |  |
| 1. Декларация при кандидатстване на кандидата/партньора попълнена по образец (Приложение I към Условията за кандидатстване) и подадена в ИСУН.   *Подава се от кандидата и от всички партньори.* |  |  |  |
| 1. Декларация за разграничаване на неикономическата от икономическата дейност, попълнена по образец (Приложение VI към Условията за кандидатстване) и подадена в ИСУН.   *Подава се от организации, за които това е посочено в Условията за кандидатстване.* |  |  |  |
| 1. Декларация за партньорство, попълнена по образец (Приложение II към Условията за кандидатстване) (ако е приложимо) и подадена в ИСУН.   *Попълва се и се подписва* *от кандидата и всички партньори .* |  |  |  |
| 1. Автобиографии на членовете на основния екип за организация и управление на проекта, попълнени и подписани по образец (Приложение IV към Условията за кандидатстване) и подадени в ИСУН.   *Основният екип за организация и управление на проекта включва* *ръководител на проекта, координатор и счетоводител (финансист).* |  |  |  |
| 1. Декларация за минимални помощи, попълнена по образец (Приложение V) и подадена в ИСУН (ако е приложимо).   *Прилага се от кандидат/ партньор ЮЛНЦ, съгласно Условията за кандидатстване, когато в проектното предложение е планирано ЮЛНЦ да разходва средства в режим „минимална помощ“.* |  |  |  |
| 1. Счетоводни документи /Годишни отчети за дейността (ГОД) за последните две приключили финансови години към датата на кандидатстване съгласно Условията за кандидатстване, прикачени в ИСУН.   *Прилага се, в случай че документът не е публично оповестен. В случай че документът е публично оповестен, следва да бъде предоставен линк към източника, в който е наличен*.  *Проверява се служебно от оценителната комисия:*  *- в случай, че исканите документи са налични в МОНИТОРСТАТ на Националния статистически институт/ Регистър БУЛСТАТ или ТРРЮЛНЦ;*  *- в случай, че исканите документи, заверени по реда на Закона за счетоводството, са публично достъпни на други електронни източници, следва да бъде предоставен линк към източниците, в които са налични за целите на оценката на критерия за финансов капацитет*. |  |  |  |
| 1. Устав/учредителен акт, удостоверение за актуално състояние или решение по вписване, удостоверяващо че кандидат/партньор – ЮЛНЦ, е регистриран за осъществяване на общественополезна дейност съгласно разпоредбите на Закона за юридическите лица с нестопанска цел, към датата на кандидатстване по настоящата процедура, както и че има цели и предмет на дейност в сферата на образованието и/или работата с уязвими групи за период най-малко две години преди датата на кандидатстване по процедурата, прикачени в ИСУН.   *Прилага се, в случай че документът не е публично оповестен. В случай че документът е публично оповестен, следва да бъде предоставен линк към източника, в който е наличен*.  *Проверява се служебно от оценителната комисия:*  *- В случай, че информацията е оповестена в ТРРЮЛНЦ;*  *- В случай, че информацията е публично достъпна в други публични електронни източници, кандидатът/партньорът посочва/т линк към източниците.*  *Удостоверението за актуално състояние следва да е издадено не по-рано от 3 месеца преди крайната дата на кандидатстване, сканирано и прикачено в ИСУН.* |  |  |  |
| 1. Документи, доказващи опит в изпълнение на дейности, сходни или идентични с тези по операцията и/или участие в изпълнението на поне един проект в сферата на образованието и/или работата с уязвими групи през последните две години преди датата на обявяване на процедурата.   *Представя се от кандидат/партньор ЮЛНЦ, в случай, че информацията не е налична в ТРРЮЛНЦ съгласно чл. 40, ал. 2, т. 1 и т. 2 от ЗЮЛНЦ в изпълнение на ал. 3 от същия член. В случай, че такива документи са публично достъпни, следва да бъдат предоставени линкове към източниците, в които са налични. (Примерни документи са писма, препоръки, договори, споразумения, меморандуми, проекти, други приложими).* |  |  |  |
| 1. Заповед на министъра на образованието и науката за включване в системата на държавното финансиране.   *Прилага се от кандидат/партньор частно училище, в случай че документът не е публично оповестен. В случай, че документът е публично оповестен, кандидатът посочва линк към източника за извършване на проверка от страна на оценителната комисия.* |  |  |  |
| **ІI. КРИТЕРИИ ЗА ОЦЕНКА НА ДОПУСТИМОСТТА** | **ДА** | **НЕ** | **Н/П** |
| 1. Кандидатът е допустим, съгласно Условията за кандидатстване.   *Проверката за кандидати ЮЛНЦ се извършва служебно в* *ТРРЮЛНЦ, Регистър БУЛСТАТ или в други публични регистри, както и в представените документи, доказващи опит в изпълнение на сходни или идентични дейности* *с тези по операцията и/или участие в изпълнението на поне един проект в сферата на образованието и/или работа с уязвими групи през последните две години преди датата на обявяване на процедурата. Проверка се извършва и на база представени документи по критерий № 9 и № 10 от група 1.*  *Проверката за кандидати – училища от средното образование се прави служебно в Регистъра на институциите в системата на предучилищното и училищното образование съгласно чл. 345 от ЗПУО, ТРРЮЛНЦ, Регистър БУЛСТАТ или друг регистър (например НЕИСПУО). В случай на кандидат – частно училище от средното образование се проверява и Заповедта на министъра на образованието и науката за включване в системата на държавното финансиране.*  *Проектно предложение, което е подадено от кандидат, който не отговаря на изискванията за допустимост на кандидата, следва да бъде отхвърлено.* |  |  |  |
| 1. Партньорите са допустими, съгласно Условията за кандидатстване.   *В рамките на настоящия критерий се оценява за всеки партньор поотделно всяко едно от изискванията за допустимост, които са посочени в Условията за кандидатстване.*  *Проверката за партньори ЮЛНЦ, се извършва служебно в* *ТРРЮЛНЦ, Регистър БУЛСТАТ или в други публични регистри,* *както и в представените документи, доказващи опит в изпълнение на сходни или идентични дейности с тези по операцията и/или участие в изпълнението на поне един проект в сферата на образованието и/или работата с уязвими групи през последните две години преди датата на обявяване на процедурата. Проверка се извършва и на база представени документи по критерий № 9 и № 10 от група 1.*  *Изискванията за партньори – училища от средното образование се проверяват служебно от оценителната комисия в Регистъра на институциите в системата на предучилищното и училищното образование съгласно чл. 345 от ЗПУО, Регистър БУЛСТАТ или друг регистър (например НЕИСПУО). В случай на партньор – частно училище от средното образование се проверява и Заповедта на министъра на образованието и науката за включване в системата на държавното финансиране.*  *Проверката за партньори – висши училища за институционална акредитация се прави служебно в Регистъра на висшите училища, съгласно чл. 10, ал. 2, т.3, буква а) от ЗВО.* *Партньори – висши училища, които са в процедура по институционална акредитация и които ползват правата си, получени по преходната си акредитация, се приема че отговарят на горепосоченото изискване.*  *Проектни предложения, в които партньор не отговаря на изискванията за допустимост, следва да бъдат отхвърлени.* |  |  |  |
| 1. Допустимите кандидати съгласно Условията за кандидатстване (училище от средното образование, ЮЛНЦ) участват като *кандидат* само в едно проектно предложение по процедурата при спазване на ограниченията от Условията за кандидатстване, както следва:  * Училище от средното образование може да участва като кандидат или партньор само в едно проектно предложение. * ЮЛНЦ участва като кандидат в едно проектно предложение, в задължително партньорство с училище от средното образование.   *Проверката се прави сред всички подадени по процедурата проектни предложения.*  *В случай че посоченото/ните ограничение/я по отношение участието на допустимите кандидати не е/са спазено/и проектното предложение следва да бъде отхвърлено.*  *В случай че кандидат е подал повече от едно проектно предложение, оценителната комисия следва да разгледа само последното постъпило проектно предложение, с изключение на случаите, в които кандидатът е оттеглил последното по ред на подаване проектно предложение*. |  |  |  |
| 1. Допустимите партньори участват в проектно предложение при спазване на ограниченията от Условията за кандидатстване:  * Училище от средното образование може да участва като партньор само в едно проектно предложение, ако не участва като кандидат. * ЮЛНЦ може да участва като партньор в повече проектни предложения. * ВУ може да участва като партньор в повече от едно проектно предложение.   *Проверката се прави сред всички подадени по процедурата проектни предложения с партньор/и.*  *В случай че посочените ограничения по отношение участието на цитираните допустими партньори не са спазени, проектното предложение, следва да бъде отхвърлено.* |  |  |  |
| 1. В случай, че в проектното предложение е включен ВУ-партньор, в проектното предложение е описан механизмът за идентифициране на студенти първи курс и /или втори курс от уязвими групи, записани за следване в него и предоставяне на менторство на същите по Дейност 3. |  |  |  |
| 1. За кандидата и партньорите не са налице обстоятелствата по чл. 25, ал. 2 от ЗУСЕФСУ.   *Проверява се чрез декларация - Приложение I към Условията за кандидатстване.* |  |  |  |
| 1. Проектното предложение отговоря на изискванията за териториален обхват, съгласно Условията за кандидатстване.   *Проектни предложения, които не отговарят на изискването, следва да бъдат отхвърлени.* |  |  |  |
| 1. Заявената безвъзмездна финансова помощ (преки и непреки разходи) е в рамките на минималния и максимален размер, определен в Условията за кандидатстване.   *Проектни предложения, които не отговарят на изискването, следва да бъдат отхвърлени.* |  |  |  |
| 1. Целевата/ите група/и е/са допустима/и, съгласно Условията за кандидатстване.   *Проектни предложения, които не отговарят на изискването, следва да бъдат отхвърлени.* |  |  |  |
| 1. В проектното предложение са включени всички задължителни и всички приложими индикатори съгласно Условията за кандидатстване с положителни целеви стойности, различни от 0.   *Присъединените индикатори отговарят на вида регион/и, избрани от кандидата за реализиране на проектните дейности -регион в преход и/или слабо развит регион.*  *Проектни предложения, които не отговарят на изискването, следва да бъдат отхвърлени. Когато проектни предложения съдържат индикатори, за които няма планирана допустима дейност, на етап техническа и финансова оценка оценителната комисия следва да премахне служебно съответните индикатори.* |  |  |  |
| 1. Проектното предложение включва САМО допустими дейности, включително задължителните допустими дейности (Дейност 1 и поддейност 2.1, посочени в Условията за кандидатстване.   *Проектни предложения, които не включват задължителните допустими дейности (Дейност 1 и поддейност 2.1), ще бъдат отхвърлени. Когато проектни предложения съдържат и недопустими дейности, на етап техническа и финансова оценка оценителната комисия ще отстрани тези дейности, съответно и предвидените за тях разходи.* |  |  |  |
| 1. Кандидатът е декларирал във Формуляра за кандидатстване (в секция „Допълнителна информация, необходима за оценка на проектното предложение“), че в хода на реализиране на дейностите по проектното предложение ще извърши необходимите дейности за организация и управление, за видимост, прозрачност и комуникация, за ежегоден мониторинг на резултатите на участниците в резултат на подкрепата (чрез периодични оценки на ефекта от предоставената подкрепа за подготовка за явяване на ДЗИ/ кандидатстудентски изпити и постигнатите резултати от участниците на изпитите), както и установяване удовлетвореността на лицата от участието им в дейности по процедурата.   *В случай че кандидатът не е декларирал, че в хода на реализиране на дейностите по проектното предложение ще извърши необходимите дейности за организация и управление, за видимост, прозрачност и комуникация,* *за ежегоден мониторинг на резултатите на участниците в резултат на подкрепата (чрез периодични оценки на ефекта от предоставената подкрепа за подготовка за явяване на ДЗИ/ кандидатстудентски изпити и постигнатите резултати от участниците на изпитите), както и установяване удовлетвореността на лицата от участието им в дейности по процедурата, проектното предложение ще бъде отхвърлено.* |  |  |  |
| 1. Дейностите по проекта **НЕ** са финансирани със средства от Европейските фондове при споделено управление или чрез други инструменти на Европейския съюз в съответствие с чл. 63, параграф 9 от Регламент (ЕС) 2021/1060, както и с други публични средства, и НЕ са били физически завършени или изцяло осъществени преди подаването на проектното предложение за финансиране по програмата, независимо дали всички свързани плащания са направени от бенефициента или не.   *Проверява се чрез декларация за кандидатстване – Приложение I към Условията за кандидатстване.*  *Проектни предложения, които не отговарят на изискването, следва да бъдат отхвърлени.* |  |  |  |
| 1. Целта на проектното предложение съответства на целите на процедурата, посочени в Условията за кандидатстване.   *Проектни предложения, които не отговарят на изискването, следва да бъдат отхвърлени* |  |  |  |
| 1. Проектното предложение допринася за реализиране на хоризонталните принципи на ПО (устойчиво развитие, вкл. принос към зелени умения; равни възможности и недопускане на дискриминация; равенство между половете) и прилагането на Хартата на основните права на ЕС и Конвенцията на ООН за правата на хората с увреждания.   *Информацията се проверява в секция „**Допълнителна информация, необходима за оценка на проектното предложение“ на Формуляра за кандидатстване: поле „Принос на проектното предложение за реализиране на хоризонталните принципи на ПО“ и в поле „Механизъм за ефективно прилагане и изпълнение по проекта на принципите на Хартата на основните права на ЕС и на Конвенцията на ООН за правата на хората с увреждания“. Проверката се прави и в Раздел „Прилагане и спазване на ХОП и на КПХУ на ООН“ в представената/ите Декларация/и на кандидата/партньора – Приложение I към Условията за кандидатстване.*  *Проектни предложения, които не отговарят на изискването, следва да бъдат отхвърлени.* |  |  |  |
| 1. Кандидатът и партньорите (при наличие на такива) разполагат с административен капацитет.   *Счита се, че е налице административен капацитет за изпълнение на проекта, в случай че всеки от предложените експерти в основния екип за организация и управление (ръководител на проекта, координатор и счетоводител (финансист) отговаря на изискванията от Условията за кандидатстване: Ръководителят на проекта има минимум 2 години опит в управлението/изпълнението на сходен тип дейности и/или управление/изпълнение на сходен тип проекти, а всеки от останалите двама членове на екипа имат най-малко 1 година опит в изпълнението на сходен тип дейности и/или управление/изпълнение на сходен тип проекти.* *Проверката се извършва на база представените автобиографии от всеки от членовете на основния екип за организация и управление.*  *За целите на процедурата под „сходен тип дейности“ следва да се разбират дейности в сферата на образованието и/или работата с уязвими групи. Под „сходен тип проект“ следва да се разбират проекти със сходни дейности или проекти в сферата на образованието и/или работата с уязвими групи. За счетоводителя (финансиста) под „сходен тип дейности“ следва да се разбира извършване на счетоводни/финансови операции съгласно националното законодателство.*  *Проектни предложения, които не отговарят на изискването, следва да бъдат отхвърлени.* |  |  |  |
| 1. Кандидатът разполага с **необходимите финансови ресурси (финансов капацитет) и механизми за устойчивост**, позволяващи да се изпълнят предложените в проектното предложение дейности и да се гарантира тяхната финансова устойчивост.   *Финансовият капацитет на кандидата се оценява на база представените счетоводни документи и служебната проверка по критерий № 8 от критериите за оценка на административното съответствие.*  *Счита се, че кандидатът разполага с финансов капацитет, в случай че неговият оборот с натрупване през последните две приключили финансови години преди датата на кандидатстване е по-голям или равен на 30 % от стойността на исканото финансиране по проекта.*  *Счита се, че са налице механизми за устойчивост, когато кандидатът е описал във Формуляра за кандидатстване, секция „Допълнителна информация, необходима за оценка на проектното предложение, поле „Устойчивост“, начините, чрез които ще осигури възможност ползите от проекта за целевите групи да продължат да съществуват и след края на финансирането по проекта, и е посочил потенциалните източници за финансиране след приключване на проекта и те са реалистични и надеждни.* |  |  |  |
| 1. Разходите, заложени в проектното предложение, не са финансирани със средства от Европейските фондове при споделено управление или чрез други фондове и инструменти на Европейския съюз в съответствие с чл. 63, параграф 9 от Регламент (ЕС) № 2021/1060, както и с други публични средства, различни от тези на кандидата/ партньорите.   *Проверява се чрез декларация при кандидатстване - Приложение I към Условията за кандидатстване.*  *Проектни предложения, които не отговарят на изискването, следва да бъдат отхвърлени.* |  |  |  |
| 1. Кандидатът/партньорът - ЮЛНЦ отговаря на изискванията за предоставяне на минимални помощи в съответствие с Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта *de minimis*.   *Проверката се извършва на база представената Декларация за минимална помощ (Приложение V към Условията за кандидатстване) и е приложима за кандидати/партньори ЮЛНЦ съгласно Условията за кандидатстване.*  *Проектни предложения, за които изискването е приложимо и които не отговарят на това изискване, следва да бъдат отхвърлени.* |  |  |  |
| 1. В проектното предложение са включени САМО допустими разходи при спазване на приложимите изисквания или ограничения по отношение на заложени размери/процентни съотношения/прагове на разходите, съгласно Условията за кандидатстване.   *Когато проектни предложения съдържат недопустими разходи, на етап техническа и финансова оценка оценителната комисия ще ги отстрани. Проектни предложения, за които изискванията или ограниченията не са спазени, следва да бъдат отхвърлени.* |  |  |  |

**II. КРИТЕРИИ ЗА ТЕХНИЧЕСКА И ФИНАНСОВА ОЦЕНКА**

**(включени в оценителен лист 1 групи от 1 до 5 включително)**

|  |  |  |  |
| --- | --- | --- | --- |
| **№** | **КРИТЕРИИ** | **Максима-лен брой точки** | **ИЗТОЧНИК НА ИНФОРМАЦИЯ** |
|  | **КАЧЕСТВО НА СЪОТВЕТСТВИЕТО** | **35** |  |
| **1.1** | **Съответствие на дейностите с целите и очакваните резултати** | **5** | *Формуляр за кандидатстване Секция „Основни данни“, поле „Цел/и на проектното предложение“, Секция „План за изпълнение/Дейности по проекта“, Секция „Индикатори“, Секция „Допълнителна информация необходима за оценка на проектното предложение“, Секция „Прикачени електронно подписани документи“ - .*  *Забележка:*  *За проектни предложения, които съдържат недопустими дейности, оценителната комисия отстранява предвидените за тях разходи.* |
|  | - Налице е съответствие между описанието на планираните дейности и очакваните резултати за всяка дейност.  - За всяка от планираните дейности е описан принос към конкретен/и индикатор/и по процедурата.  - Планът за изпълнение отразява логическата връзка и/или последователност на планираните дейности и очакваните резултати/индикатори. | 5 |  |
|  | Два от посочените по-горе критерии са изпълнени. | 3 |  |
|  | Един от посочените по-горе критерии е изпълнен. | 1 |  |
| **1.2** | **Обхватност на проектното предложение** | **10** | *Формуляр за кандидатстване, Секция „План за изпълнение / Дейности по проекта“, Секция „Допълнителна информация необходима за оценка на проектното предложение“, Секция „Прикачени електронно подписани документи“ - ако е приложимо* |
|  | Проектното предложение обхваща задължителните дейности (дейност 1 и поддейност 2.1) и всички незадължителни дейности (поддейност 2.2, дейност 3 и дейност 4) | 10 |  |
|  | Проектното предложение обхваща задължителните дейности (дейност 1 и поддейност 2.1) и незадължителните дейности 4 и 3. | 7 |  |
|  | Проектното предложение обхваща задължителните дейности (дейности 1 и поддейност 2.1) и незадължителните дейности 4 и 2.2. | 5 |  |
|  | Проектното предложение обхваща задължителните дейности (дейност 1 и поддейност 2.1) и незадължителната дейност 3 или незадължителните дейности 2.2 и 3. | 3 |  |
|  | Проектното предложение обхваща само задължителните дейности (дейност 1 и поддейност 2.1) или задължителните дейности (1 и 2.1.) и незадължителната дейност 2.2. или незадължителната дейност 4. | 1 |  |
| **1.3** | **Партньорство с академичната общност** | **10** | *Формуляр за кандидатстване, Секция „Данни за партньора“, Секция „План за изпълнение / Дейности по проекта, Секция „Допълнителна информация необходима за оценка на проектното предложение“* |
|  | Проектното предложение се изпълнява в партньорство с 2 и повече ВУ | 10 |  |
|  | Проектното предложение се изпълнява в партньорство с 1 ВУ | 5 |  |
|  | Проектното предложение се изпълнява без партньорство с ВУ. | 1 |  |
| **1.4** | **Механизъм за идентифициране и мотивиране на целевите групи** | **10** | *Формуляр за кандидатстване Раздел 7 „План за изпълнение / Дейности по проекта”, Раздел 11 „Допълнителна информация необходима за оценка на проектното предложение“* |
|  | Описаният в проектното предложение механизъм за идентифициране и мотивиране на целевите групи обхваща:   * Предварителен анализ,   основан на количествени и качествени данни (брой, възраст, образование, социален статус, признак на уязвимост и др. приложими за включените в проектното предложение целеви групи, обхванати територии и институции) за идентифициране на целевите групи – ученици, родители, образователни медиатори/помощник на учителя, лица и младежи със средно, но без висше образование, студенти първи курс/втори курс;   * Предварителна   комуникация с потенциални партньори и с отговорни институции като АСП, общини, РУО, и други според уязвимата целева група;   * Комуникационни канали,   определени за разпространение на информацията сред целевите групи;   * Конкретна методика   за мотивиране на целевата група при: работата с учениците, вкл. при избора на учебни предмети, с оглед успешно полагане на държавните зрелостни изпити за ученици от целевите групи; работата с лица и младежи за подготовката им за кандидат-студентска кампания; работата с целевите групи за кандидатстване във ВУ, вкл. за избора на подходящи специалности; работата с родители, когато е приложимо;  работата на образователните медиатори/помощник на учителя, когато е приложимо; | 10 |  |
|  | Три от посочените критерии са изпълнени | 5 |  |
|  | Два или по-малък брой от посочените критерии са изпълнени | 1 |  |
|  | **ОЦЕНКА НА ЦЕЛЕВИТЕ ГРУПИ** | **30** | *Формуляр за кандидатстване,* *Секция „План за изпълнение / Дейности по проекта“, поле „Начин на изпълнение“*, *Секция 5. Индикатори, Секция „Допълнителна информация необходима за оценка на проектното предложение“; поле „Описание на целевата група“ и поле „Механизъм за идентифициране и мотивиране на целевите групи“* |
| **2.1** | **Обхват на целевите групи** | **5** |  |
|  | 1/Представителите на целевите групи обхващат всички или само някои от изброените: ученици, родители, лица и младежи със средно образование, образователни медиатори, студенти;  2/ Представителите от целевите групи са включени в дейности, като са отчетени конкретните им нужди, изведени от анализа в Механизма за идентифициране и мотивиране;  3/ За избраните представители на целевите групи, включени в дейности по процедурата, в проектното предложение е включен релевантен индикатор, с обосновано определена целева стойност. | **5** |  |
|  | - Първи и трети критерии от посочените по-горе 3 критерия са изпълнени; | **3** |  |
|  | - Изпълнени са първи и втори критерии, втори и трети критерии, или само един критерий е изпълнен от посочените по-горе 3 критерия. | **1** |  |
| **2.2** | **Фокус към ученици от целевите групи, получили подкрепа по процедурата**: | **10** | Оценителната комисия чрез изчисления на стойностите на индикаторите за изпълнение и резултат в конкретното проектното предложение определя точките по следната формула:  *∑= \**10, *където:*    A - целева стойност на индикатор за изпълнение **ЕЕСО09 „**Участници с прогимназиален етап на основното образование или по-ниска степен (ISCED 0-2)“  B – сумата от целевата стойност на индикатор за изпълнение **ЕЕСО09 „**Участници с прогимназиален етап на основното образование или по-ниска степен (ISCED 0-2)“ плюс целевата стойност на индикатор за изпълнение **ЕЕСО10** „Участници със средно образование (ISCED 3) или образование след средното (ISCED 4)“.  Полученият резултат се закръглява до цяло число. |
| **2.3** | **Ориентираност към резултатите** | **10** |  |
|  | Описан е начинът за определяне и постигане на индикаторите за резултат в проектното предложение:  - целевите стойности на индикаторите за резултат са определени въз основа на анализ на ситуацията (с цитирани източници на първични и вторични данни и прогнози);  - описан е начинът за проследяване на участието на всички целеви групи, включени в проекта, по време на изпълнение на дейностите;  - предвидени са мерки при идентифициран/и риск/ове за постигане на резултатите; | 10 |  |
|  | Два от посочените критерии са изпълнени | 5 |  |
|  | Един от посочените критерии е изпълнен | 1 |  |
| **2.4** | **Фокус към образователни медиатори/помощник на учителя, получили подкрепа по процедурата**: | **5** |  |
|  | Проектното предложение подкрепя повече от 10 образователни медиатори/помощник на учителя | 5 |  |
|  | Проектното предложение подкрепя от 4 до 10 образователни медиатори/помощник на учителя, включително. | 3 |  |
|  | Проектното предложение подкрепя до 3 образователни медиатори/помощник на учителя, включително или в проектното предложение не е предвидено участие на образователни медиатори/помощник на учителя. | 1 |  |
| **3** | **ЕФИКАСНОСТ И ЕФЕКТИВНОСТ НА ПРОЕКТНОТО ПРЕДЛОЖЕНИЕ** | **30** |  |
| **3.1** | Връзка между планираните ресурси и обхванатите участници от целевите групи. | 15 | *Оценителната комисия следва да извърши изчисления на допуснатите до техническа и финансова оценка, проектни предложения на база най-доброто съотношение между планираните ресурси (планираните общо допустими преки разходи по проекта) и планирания общ брой на обхванатите в дейности представители на целевите групи (сумата на целевите стойности на индикаторите за изпълнение* **ЕЕСО09** и **ЕЕСО10***. Полученият резултат се закръглява до цяло число след прилагане на следната формула:*  *∑= \**15, *където:*  **N** *е съотношението на „n“ проектно предложение, изчислено по формулата:*  *N=*  **Xn** – *е целевата стойност на индикатор за изпълнение* ***ЕЕСО09* „***Участници с прогимназиален етап на основното образование или по-ниска степен (ISCED 0-2)“* *на конкретно проектно предложение – „n“;*  **Yn** – *е целевата стойност на индикатор за изпълнение* ***ЕЕСО10*** *„Участници със средно образование (ISCED 3) или образование след средното (ISCED 4)“* *на конкретно проектно предложение – „n“;*  **Zn** *е планираната стойност на общо допустимите преки разходи съгласно бюджета на конкретно* *проектно предложение – „n“;*  ***O*** *е най-малкото съотношение на проектно предложение сред всички допуснати до ТФО проектни предложения, изчислено по формулата:*  *О=*  **Xo** *е целева стойност на индикатор за изпълнение* ***ЕЕСО09* „***Участници с прогимназиален етап на основното образование или по-ниска степен (ISCED 0-2)“* *на проектното предложение с най-малкото съотношение;*  **Yo** *е целева стойност на индикатор за изпълнение* ***ЕЕСО10*** *„Участници със средно образование (ISCED 3) или образование след средното (ISCED 4)“ на проектното предложение с най-малкото съотношение;*  **Zo** *е планираната стойност на общо допустимите преки разходи съгласно бюджета на проектното предложение с най-малкото съотношение.* |
| **3.2** | Фокус на планираните ресурси за ученици от целевите групи | 15 | *Оценителната комисия чрез изчисления на планираните преки допустими разходи за дейност 2.1. към общо допустимите преки разходи на конкретното проектното предложение определя точките по следната формула:*  *∑= \**15, *където:*  *A – планирана стойност на преките допустими разходи по дейност 2.1. на конкретното проектно предложение*  *B – общо допустими преки разходи на конкретното проектно предложение*  *Полученият резултат се закръглява до цяло число.* |
| **4.** | **БЮДЖЕТ** | **5** | *Формуляр за кандидатстване, Секция „Бюджет (в лева)“, Секция „План за изпълнение / Дейности по проекта“,* *Секция „Индикатори“ .*  *Забележка:*  *Оценителната комисия може да извършва корекции в бюджета на проектно предложение, в случай че при оценката се установи:*  *1. наличие на недопустими дейности и/или разходи;*  *2. несъответствие между предвидените дейности и видовете заложени разходи;*  *3. дублиране на разходи (технически грешки);*  *4. неспазване на заложените в Условията за кандидатстване изисквания, размери или ограничения по отношение на заложени процентни съотношения/прагове на разходите;*  *5. несъответствие с правилата за минималните помощи.*  *Корекциите т. 1, 2 и 3 се извършват след изискване на допълнителна пояснителна информация от кандидата.* |
|  | Бюджетът не изисква корекции за намаление или технически  корекции на планираните преки разходи | 5 |  |
|  | Бюджетът изисква корекция с намаление на планираните преки разходи до 3% вкл. | 4 |  |
|  | Бюджетът изисква корекция с намаление на планираните преки разходи над 3% до 6% вкл. | 3 |  |
|  | Бюджетът изисква корекция с намаление на планираните преки разходи над 6% до 10% вкл. | 2 |  |
|  | Бюджетът изисква корекция с намаление на планираните преки разходи повече от 10%. | 1 |  |
|  | **МАКСИМАЛЕН БРОЙ ТОЧКИ** | **100** |  |
|  |  |  |  |
| **6.** | **Финална ТФО след проверка на бюджет (включена в оценителен лист 2)** |  | *Формуляр за кандидатстване, Секция „Бюджет (в лева)* |
| 1. | Размерът на безвъзмездната финансова помощ след проверка на бюджета и корекция, когато е приложимо, е в рамките на минималния и максималния размер на БФП съгласно Условията за кандидатстване. | ДА/НЕ | Оценява се чрез "ДА" или "НЕ" .  При отговор „ДА“ проектното предложение се класира в низходящ ред съгласно получения брой точки.  При отговор „НЕ“ проектното предложение се отхвърля и не участва в класирането, независимо от получения брой точки на етап ТФО.  Въвежда се ръчно от оценителя с аргументация за дадения отговор. |
| 2. | Общият размер на помощта „*de minimis*”, предоставяна по настоящата процедура на кандидат или партньор по проекта, заедно с други получени помощи за едно и също предприятие, не надхвърля сумата,  определена в Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта *de minimis* за период от три години (три предходни години). | ДА/НЕ/  НП | Общият размер на помощта „*de minimis*”, предоставяна по настоящата процедура, заедно с други получени помощи за едно и също предприятие, не надхвърля сумата, определена в Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта *de minimis* за за период от три години (три предходни години).  Проверява се за кандидат и/или партньор, за който е приложим режим *de minimis* за планираните в проектното предложение дейности съгласно Условията за кандидатстване.  Оценява се чрез "ДА", „НЕ“, "НЕПРИЛОЖИМО".  При отговор „ДА“ проектното предложение се класира в низходящ ред съгласно получения брой точки.  В случай, че исканата част от бюджета на БФП надхвърля допустимия размер на „минимална помощ“ за кандидата/партньора, оценителната комисия след комуникация коригира бюджета за кандидата/партньора, без да редуцира дейностите и индикаторите, а съответната институция, за която е приложим режим *de minimis* съгласно Условията за кандидатстване, поема ангажимент да ги изпълни, осигурявайки собствени средства в размер на разликата между исканата и редуцираната „минимална помощ“.  В случай, че след комуникация, съответната институция, за която е приложим режим *de minimis* съгласно Условията за кандидатстване, НЕ поеме ангажимент за осигуряване на собствени средства в размер на разликата между исканата и редуцираната „минимална помощ“, се дава отговор „НЕ“ и проектното предложение се отхвърля и не участва в класирането, независимо от получения брой точки на етап ТФО.  Отговор „НП“ (Неприложимо) се дава за проектни предложения, за които кандидат/партньора/и не прилагат режим на минимална помощ.  Въвежда се ръчно от оценителя с аргументация за дадения отговор. |